Ron Vlaar

**Ron Peter Vlaar** (lahir 16 Februari 1985) merupakan pemain bola sepak Belanda yang kini bermain untuk Aston Villa dan pasukan kebangsaan Belanda. Beliau dikategorikan sebagai pertahanan terbaik Piala Dunia 2014. 

## Kerjaya kelab
### Awal
Pada musim 2004-05, Vlaar membuat debut di Eredivisie pada usia 20 tahun. Pada 28 April 2005, beliau membuat debut di pentas Eropah menentang Sporting Clube de Portugal pada perlawanan Piala UEFA, AZ menang 2-1.

### Feyenoord
Di Feyenoord, Vlaar menandatangani kontrak lima tahun dan Vlaar membuat debut untuk Feyenoord pada 15 Januari 2006 menentang Vitesse, 1-0. Vlaar bermain 16 perlawanan liga selepas beliau berpindah ke Feyenoord dan tanpa menjaringkan sebarang gol. 

Vlaar memulakan musim 2006–07 dengan kaki kiri akibat kecederaan kaki ketika perlawanan pramusim menentang Reading pada Ogos. Apabila dirawat, doktor menemui keratakan pada tulang kakinya dan menyebabkan Vlaar direhatkan separuh musim. Selepas beliau pulih, Vlaar bermain 20 perlawanan liga. Pada 16 Disember 2006, Vlaar menjaringkan gol pertamanya di Feyernoord menentang FC Utrecht (2–1).

Pada 16 September 2007, Vlaar mengalami kecederaan ketika menentang Roda JC pada perlawanan liga, 3-1. Vlaar menjalani pembedahan pada cruciate ligament dan terpaksa dikeluarkan pada musim itu. Selepas pembedahan, beliau kemudian tercedera lagi pada awal perlawanan pramusim.

Selepas dua musim dikeluarkan, Vlaar membuat impak pada musim 2009-10. Beliau menjaringkan gol pada jarak 60 meter pada saingan Piala KNVB menentang Harkemase Boys, 5-0 pada 24 September 2009.

### Aston Villa
Pada 15 Julai 2012, Feyenoord mengesahkan bahawa Vlaar menjelajah ke Birmingham untuk berbincang dengan pengurus Aston Villa, Paul Lambert tentang perpindahan. Pada 27 Julai, beliau dilaporkan akan ke kelab Liga Perdana Inggeris itu. Beliau mungkin akan menandatangani Villa selepas melepasi ujian kesihatan. Pada 1 Ogos, Vlaar menandatangani kontrak tiga tahun bersama Villa. Pada 15 September, beliau menjadi kapten pasukan Aston Villa untuk musim 2012-13 menggantikan Stiliyan Petrov mengalami kanser.

Pada 29 April 2013, Vlaar menjaringkan gol pertamanya untuk Aston dengan jarak 30 meter ketika menang 6-1 ke atas Sunderland. Beliau menjaringkan gol separuh voli ketika 2-2 menentang Wigan Athletic. 

## Kerjaya antarabangsa

Beliau dipilih oleh jurulatih Marco van Basten untuk perlawanan kelayakan Piala Dunia FIFA 2006 menentang Romania tetapi tidak dapat bermain. Beliau membuat debut ketika menentang Republik Czech pada 8 Oktober 2005. 

Vlaar termasuk dalam senarai skuad Belanda yang beraksi di Piala Dunia FIFA 2010 di Afrika Selatan. Pada 27 Mei 2010, pengurus Belanda Bert van Marwijk mengumumkan senarai 23 pemain yang mengambil bahagian tetapi beliau tidak tersenarai. Pada 7 Mei 2012, beliau termasuk dalam skuad UEFA Euro 2012 oleh van Marwijk. Pada 2 Jun 2012, beliau menjaringkan gol pertamanya dengan menanduk masuk daripada sepakan penjuru Ibrahim Afellay menentang Ireland Utara, 6-0.

Pada Piala Dunia FIFA 2014, Vlaar bermain kesemua perlawanan Belanda. Pada perlawanan separuh akhir menentang Argentina, Vlaar gagal menyudahkan tendangan pelati yang dapat dibaca oleh Sergio Romero. Wesley Sneijder juga gagal untuk menyudahkan tendangan penalti lalu Belanda gagal ke perlawanan akhri dan bertemu Brazil untuk penentuan tempat ketiga dan Belanda menang 3-0. Vlaar dikategorikan antara pertahanan terbaik kejohanan.

### Statistik

### Gol antarabangsa

## Statistik kerjaya

## Penghargaan

### Kelab
;Feyenoord
* Piala KNVB: 2007–08

### Antarabangsa
;Belanda
*Kejohanan Bola Sepak Eropah bawah-21: 2006, 2007
*Piala Dunia FIFA Tempat ketiga: 2014

## Rujukan